CELEX: 32012R0787
Language: sl
Date: 2012-08-31 00:00:00
Title: Izvedbena uredba Komisije (EU) št. 787/2012 z dne 31. avgusta 2012 o odstopanju od Uredbe (ES) št. 612/2009 glede določitve stopnje nadomestila za prašičje meso za dobave iz člena 34 navedene uredbe, ki so se opravile med 1. in 18. aprilom 2012

1.9.2012   
            
            
               SL
            
            
               Uradni list Evropske unije
            
            
               L 235/7
            
         IZVEDBENA UREDBA KOMISIJE (EU) št. 787/2012
   z dne 31. avgusta 2012
   o odstopanju od Uredbe (ES) št. 612/2009 glede določitve stopnje nadomestila za prašičje meso za dobave iz člena 34 navedene uredbe, ki so se opravile med 1. in 18. aprilom 2012
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) ter zlasti člena 170 v povezavi s členom 4 Uredbe,
   ob upoštevanju naslednjega:
   
               (1)
            
            
               Izvedbena uredba Komisije (EU) št. 342/2012 (2) je izvozna nadomestila za prašičje meso določila na stopnjo nič.
            
         
               (2)
            
            
               V skladu s členom 34 Uredbe Komisije (ES) št. 612/2009 (3) lahko države članice dovolijo izvoznikom postopek, po katerem se zadnji dan v mesecu uporablja za določitev veljavne stopnje nadomestila za dobave iz člena 34 navedene uredbe, ki se nalaga vsak mesec.
            
         
               (3)
            
            
               Upravičenost do nadomestila za določene dobave, ki so se opravile po postopku iz člena 34 Uredbe (ES) št. 612/2009 pred datumom začetka veljavnosti Izvedbene uredbe (EU) št. 342/2012, se ne sme spremeniti. Za določitev navedenega nadomestila je z odstopanjem od člena 34(2) Uredbe (ES) št. 612/2009 treba določiti datum, ki bi se uporabljal v ta namen.
            
         
               (4)
            
            
               Ukrepi, predvideni s to uredbo, so v skladu z mnenjem Upravljalnega odbora za skupno ureditev kmetijskih trgov –
            
         SPREJELA NASLEDNJO UREDBO:
   Člen 1
   Z odstopanjem od člena 34(2) Uredbe (ES) št. 612/2009 se datum 18. april 2012 uporabi za določitev stopnje nadomestil za prašičje meso za dobave iz člena 41(1) navedene uredbe, ki so se opravile med 1. in 18. aprilom 2012 v skladu s postopkom iz člena 34 navedene uredbe.
   Člen 2
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 31. avgusta 2012
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 299, 16.11.2007, str. 1.
   
      (2)  UL L 108, 20.4.2012, str. 24.
   
      (3)  UL L 186, 17.7.2009, str. 1.